**PROJEKTS**

**Apstiprināti**

ar Ķekavas novada domes

2024.gada \_\_.\_\_\_\_\_\_\_\_\_ sēdes

lēmumu Nr. (protokols Nr. )

**Saistošie noteikumi**

**“Grozījumi Ķekavas novada pašvaldības 2024.gada 13.marta saistošajos noteikumos Nr.7/2024 “Ķekavas novada pašvaldības nolikums””**

*Izdoti saskaņā ar Pašvaldību likuma 49.pantu*

Izdarīt Ķekavas novada pašvaldības 2024.gada 13.marta saistošajos noteikumos Nr.7/2024 “Ķekavas novada pašvaldības nolikums” šādus grozījumus:

1. papildināt saistošos noteikumus ar 25.24.apakšpunktu:

“*25.24. apstiprina iestāžu, izņemot aģentūras, maksājumus kredītiestādēs un Valsts kasē*.”

1. izteikt saistošo noteikumu 56.punktu šādā redakcijā:

“56. *Par aizņēmumu un citu ekonomisko saistību, kas nav paredzētas pašvaldības budžetā, kā arī paraksta tiesību deleģējumiem kredītiestādēs un Valsts kasē, lemj dome.*”

Domes priekšsēdētāja: (PARAKSTS\*) V.Baire

**\*ŠIS DOKUMENTS IR ELEKTRONISKI PARAKSTĪTS AR DROŠU**

**ELEKTRONISKO PARAKSTU UN SATUR LAIKA ZĪMOGU.**

**PASKAIDROJUMA RAKSTS**

**Ķekavas novada pašvaldības saistošajiem noteikumiem**

“Grozījumi Ķekavas novada pašvaldības 2024.gada 13.marta saistošajos noteikumos Nr.7/2024 “Ķekavas novada pašvaldības nolikums””

|  |
| --- |
| **Paskaidrojuma raksta sadaļas un norādāmā informācija** |
| 1. **Mērķis un nepieciešamības pamatojums:**   Ar Ķekavas novada domes 2024.gada 13.marta lēmumu Nr. 40, protokols Nr.6, apstiprināti Ķekavas novada pašvaldības 2024.gada 13.marta saistošie noteikumi Nr.7/2024 “Ķekavas novada pašvaldības nolikums”, turpmāk – saistošie noteikumi;  Saistošajos noteikumos ir IX.nodaļa, kurā definēti principi un nosacījumi pašvaldības amatpersonu rīcībai ar pašvaldības mantu un finanšu resursiem, tomēr saistošajos noteikumos nav precīzi noteikts, kura/-as amatpersonas rīkojas ar pašvaldību finanšu resursiem, tajā skaitā apstiprina maksājumu veikšanu kredītiestādēs un Valsts kasē.  Ķekavas novada domes 2021.gada 1.jūlija lēmumā Nr.5 “Par paraksta tiesībām kredītiestādēs un Valsts kasē” (redakcijā, kas spēkā no 2024.gada 10.jūlija) ir noteikts, ka pirmās paraksttiesības ir domes priekšsēdētājam un vietniekam izglītības un sporta jautājumos.  Līdz šim paraksta tiesību apjomus pašvaldībā noteica ar atsevišķu domes lēmumu, tomēr, ņemot vērā Pašvaldību likuma 49.panta pirmās daļas 5.punktā noteikto, pašvaldības amatpersonu rīcības kārtība ar finanšu resursiem būtu jānosaka saistošajos noteikumos.  Atbilstoši Pašvaldību likuma 17.panta trešajai daļai un 22.panta pirmās daļas 1. un 7.punktam, domes priekšsēdētājs galvenokārt ir atbildīgs par domes darbu, bet izpilddirektors nodrošina domes lēmumu izpildi un rīkojas ar pašvaldības mantu un finanšu resursiem pašvaldības nolikumā noteiktajā kārtībā.  Ņemot vērā minēto, kā arī faktisko situāciju, kad pašvaldības izpildvaras darba organizāciju nodrošina izpilddirektors, tajā skaitā atstiprina finanšu dokumentus (slēdz līgumus privāto tiesību jomā, apstiprina pieņemšanas-nodošanas aktus, apstiprina maksājumu veikšanu elektroniskajā dokumentu vadības sistēmā, saskaņo iepirkumu veikšanu, u.c.), nolikumā jāparedz, ka izpilddirektors ir tā amatpersona, kuram ir tiesības apstiprināt maksājumus kredītiestādēs un Valsts kasē.  Šāda maksājumu apstiprināšana kredītiestādēs un Valsts kasē nav attiecināma uz pašvaldības aģentūru “Ķekavas novada veselības un sociālās aprūpes centru”, jo, saskaņā ar Ķekavas novada pašvaldības 2023.gada 8.novembra saistošo noteikumu Nr.22/2023 “Ķekavas novada pašvaldības iestādes “Pašvaldības aģentūra “Ķekavas novada veselības un sociālās aprūpes centrs”” nolikuma 12.4.apakšpunktu, aģentūras direktors rīkojas ar aģentūras mantu un finanšu līdzekļiem.  Lai nodrošinātu kontroli par personām, kurām ir paraksttiesības kredītiestādēs un Valsts kasē, saistošajos noteikumos jāparedz nosacījums, ka par paraksttiesību deleģējumiem lemj dome. |
| 1. **Fiskālā ietekme**   Nav identificējama |
| 1. **Sociālā ietekme**   Nav identificējama |
| 1. **Ietekme uz administratīvajām procedūrām un to izmaksām:**   Uzlabosies iekšējā kontroles sistēma, jo maksājumus apstiprinās amatpersona, kas nodrošina pašvaldības finanšu un darījumu kontroli un uzraudzību |
| 1. **Ietekme uz pašvaldības funkcijām un cilvēkresursiem:**   Nav identificējama |
| 1. **Informācija par izpildes nodrošināšanu:**   Izpildi nodrošinās pašvaldības amatpersonas |
| 1. **Prasību un izmaksu samērīgums pret ieguvumiem, ko sniedz mērķa sasniegšana:**   Grozījumi nepieciešami, lai uzlabotu iekšējās kontroles sistēmas procesus izpildvaras līmenī. |
| 1. **Izstrādes gaitā veiktās konsultācijas ar privātpersonām un institūcijām:**   Sabiedrības viedokļa noskaidrošanai grozījumi saistošajos noteikumos tika publicēti pašvaldības tīmekļa vietnē www.kekava.lv |